বাহুবল প্রতিনিধি ॥ বাহুবলে একটি চা-বাগানের উপ-মহাব্যবস্থাপকের বাসায় দুর্ধর্ষ ডাকাতি হয়েছে। ডাকাতরা একটি প্রাইভেট কারসহ ১৫ লক্ষাধিক টাকার মালামাল লুটে নিয়েছে বলে জানা গেছে। পুলিশ কারটি উদ্ধার করেছে। সোমবার দিবাগত গভীর রাতে উপজেলার রশিদপুর চা-বাগানের উপ-মহাব্যবস্থাপক সৈয়দ সালাউদ্দিনের বাসায় ডাকাতির ঘটনাটি ঘটে। সংশ্লিষ্ট সূত্রে জানা গেছে, রশিদপুর চা-বাগানের উপ-মহাব্যবস্থাপক সৈয়দ সালাউদ্দিন পরিবার নিয়ে বাগানের বড় বাংলোতে বসবাস করে আসছেন। সোমবার দিবাগত রাত ১২টার দিকে খাওয়া দাওয়া শেষ করে ঘুমিয়ে পড়েন। রাত আনুমানিক ৩টার দিকে ১৫-১৬ জনের একদল মুখোশধারী ডাকাত বাগানে দায়িত্বে থাকা তিনজন গার্ডকে বাংলোর সামনে ফার্নিসারের হাতলে হাত-পা বেঁধে রুমের দরজা ভেঙ্গে বাংলোর ভিতরে প্রবেশ করে। পরে পরিবারের সদস্যদেরকে অস্ত্রের মুখে জিম্মি ও মারপিট করে নগদ টাকা, স্বর্ণালংকার, মোবাইল ...